OpenLLM-France/wikimedia huggingface dataset:
# Accua

Accua era una petita ciutat de l'antiga Apúlia, esmentada només per Titus Livi Diu que va ser un dels llocs que estaven en mans dels cartaginesos i va recuperar Quint Fabi Màxim Berrugós el cinquè any de la Segona Guerra Púnica, el 214 aC. Del text sembla que es pot deduir que la ciutat es trobava en algun lloc proper a Lucera, però se'n desconeix la situació exacta.
Vibi Accueu era originari d'Accua, i era un militar romà del segle iii aC que va ser comandant d'una cohort formada per aliats pelignes dins l'exèrcit romà l'any 212 aC. Va destacar per la seva valentia a la Segona Guerra Púnica.

## Referències

* ↑ Titus Livi. Ab Urbe Condita, XXIV, 20
* ↑ Smith, William (ed. «Accua». Dictionary of Greek and Roman Geography (1854). [Consulta: 19 novembre 2023].
* ↑ Smith, William (ed.). «Vibius Accuaeus». A Dictionary of Greek and Roman biography and mythology. [Consulta: 19 novembre 2023].
# Carrer del Vermell (Sant Boi de Llobregat)

El Carrer del Vermell és una obra del municipi de Sant Boi de Llobregat (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'un conjunt de cases de tipus popular com les que es troben en abundància en la majoria dels carrers del centre històric de Sant Boi. Al carrer Vermell, com als carrers Rapa i Palla, són pràcticament totes les cases les que es conserven i això constitueix un conjunt remarcable. En general són de planta baixa i un pis amb una porta d'arc rebaixat i una gran finestra als baixos (només en pocs casos hi ha dues portes) i un balcó o un balcó i una finestra a la planta noble. De maó arrebossat i pintat, en general de blanc o altre color clar, amb teulada de teula àrab amb vessant a la façana (tipus I.1 de l'esquema de Danés i Torras) i ràfec. En algun cas, la modificació posterior s'ha convertit en terrat, però en pocs. El conjunt el componen els núm. 9 al 19; 10 al 20; 33 al 53; 36 al 40; i el 65 al 73.

## Història

El carrer de Baix (Vermell), pertanyia a un dels nuclis de població ja existents al segle xii, la Pobla Arlovina, que al segle xviii estava constituïda pels carrers Major, Mig i Baix. El carrer Vermell va tenir un notable impuls als segles xviii i xix i va ser quan es varen construir pràcticament tots els edificis, que es conserven amb molt poques modificacions, llevat d'algunes excepcions d'edificacions de nova planta bastant recents i que no s'inclou en el conjunt.

## Referències

* 1 2 «Carrer del Vermell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 febrer 2016].
# Barkalovka

Barkalovka (en rus: Баркаловка) és un poble de l'óblast de Kursk, a Rússia, que en el cens del 2010 tenia 5 habitants. Pertany al districte rural de Gorxétxnoie.

## Referències

* ↑ «Andreyevka». GeoNames. [Consulta: 4 febrer 2019].
# Şəmkir Futbol Klubu

El Şəmkir Futbol Klubu, també conegut com a Shamkir FK, és un club de futbol azerbaidjanès de la ciutat de Şəmkir.

## Història

El club va ser fundat el 1954, però mai va disputar competicions a nivell soviètic. Fou refundat el 1993. Els seus anys més destacats foren a inicis de la dècada de 2000 quan guanyà tres títols de lliga consecutius i arribà tres cops més a la final de la copa. Fou el primer club del país que superà la fase de classificació de la Lliga de Campions de la UEFA. L'any 2005 desaparegué breument per manca de patrocini, però tornà a la vida el 19 d'agost de 2009 després de trobar patrocini novament.

## Palmarès

* Lliga azerbaidjanesa de futbol:
** 1999-00, 2000-01, 2001-02
* Segona divisió de l'Azerbaidjan:
** 1994-95

## Partits a Europa

* Q = Ronda classificatòria
| Temporada | Competició | Ronda | Club | Casa | Fora | Total |
| 1999/00 | Copa de la UEFA | Q | Kryvbas Kryviy Rih | 0-2 | 0-3 | 0-5 |
| 2000/01 | Lliga de Campions de la UEFA | Q1 | Skonto Riga | 4-1 | 1-2 | 5-3 |
| | | Q2 | SK Slavia Praha | 1-4 | 0-1 | 1-5 |
| 2001/02 | Lliga de Campions de la UEFA | Q1 | Barry Town | 0-1 | 0-2 | 0-3 |
| 2004/05 | Copa de la UEFA | Q1 | FC Tbilisi | 1-4 | 0-1 | 1-5 |

## Referències

* ↑ «Скончался Шахбаз Сулейманов» (en rus). Azerisport.com. [Consulta: 1r juliol 2013].
* ↑ «"Şəmkir" futbol klubu 4 illik fasilədən sonra fəaliyyətini bərpa etdi» (en azerbaidjanès). Arxivat de l'original el 7 d'octubre 2011. [Consulta: 19 agost 2011].
* ↑ «"Şəmkir" in sabiq prezidenti dünyasını dəyişdi» (en azerbaidjanès). futbolpress.az. [Consulta: 2 juliol 2013].
* ↑ «ФК "Шамкир" возвращается в профессиональный футбол» (en rus). Arxivat de l'original el 25 de març 2012. [Consulta: 19 agost 2011].

## Enllaços externs

* FK Shamkir at PFL.AZ Arxivat 2011-09-25 a Wayback Machine.
# Burlington (Iowa)

Burlington és una població dels Estats Units a l'estat d'Iowa. Segons el cens del 2000 tenia 26.839 habitants.
Va ser la capital del Territori de Wisconsin el 1837 i del Territori d'Iowa entre els anys 1838 i 1841.

## Demografia

Segons el cens del 2000, Burlington tenia 26.839 habitants, 11.102 habitatges, i 7.105 famílies. La densitat de població era de 737,6 habitants per km².
Dels 11.102 habitatges en un 29,2% hi vivien nens de menys de 18 anys, en un 48,2% hi vivien parelles casades, en un 12% dones solteres, i en un 36% no eren unitats familiars. En el 31% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,5% tenia menys de 18 anys, un 8,9% entre 18 i 24, un 26,7% entre 25 i 44, un 22,7% de 45 a 60 i un 17,2% 65 anys o més.
L'edat mediana era de 38 anys. Per cada 100 dones de 18 o més anys hi havia 87,2 homes.
La renda mediana per habitatge era de 33.770 $ i la renda mediana per família de 40.912 $. Els homes tenien una renda mediana de 33.238 $ mentre que les dones 23.003 $. La renda per capita de la població era de 19.450 $. Entorn del 10% de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Burlington». American Fact Finder. Oficina del Cens dels Estats Units, 12-01-2010.
# Accused

«Accused» té aquests significats:
* Accused (pel·lícula), pel·lícula britànica de 1936 dirigida per Thornton Freeland i protagonitzada per Douglas Fairbanks, Jr., Dolores del Río i Florence Desmond
* Accused (sèrie de televisió), sèrie britànica
* The Accused (pel·lícula de 1949), en català La culpa, dirigida per William Dieterle i protagonitzada per Loretta Young i Robert Cummings
* The Accused (pel·lícula de 1988), en català Acusats, dirigida per Jonathan Kaplan i protagonitzada per Jodie Foster i Kelly McGillis
# Damodar

Damodar (hindi दामोदर नदी, bengalí দামোদর নদ) és un riu de Jharkhand i Bengala Occidental. En alguna part és conegut localment com a Damuda (damu =sagrat, da = aigua)
Neix prop del poble de Chandwa al districte de Palamau, a l'altiplà de Chota Nagpur. Discorre cap a l'est durant 592 km pels dos estats de Jharkhand i Bengala Occidental fins a l'estuari del riu Hoogly al que desguassa prop de Kalna, tot i que un braç desguassa al Mundeswari i a través d'aquest i altres rius les aigües arriben al Rupnarayan.
Entre els seus tributaris i subtributaris cal esmentar el Barakar, Konar, Bokaro, Haharo, Jamnai, Ghari, Guaia, Khadia i Bhera.
Les inundacions es van començar a controlar per un acord de 1789 entre el maharaja Kirti Chand de Burdwan i la [Companyia Britànica de les Índies Orientals] per la construcció d'una resclosa, però les inundacions encara són freqüents.

## Vegeu també

* Gaighata Bakshi Kal.
* Kana-Damodar.
* Marang Bum.
* Canal de Midnapore.
* Muntanya Panchet.
# Carrer dels Arbres (Esparreguera)

El Carrer dels Arbres és un carrer del municipi d'Esparreguera (Baix Llobregat) amb diversos edificis que formen part de l'Inventari del Patrimoni Arquitectònic de Catalunya.

## Número 38A

L'edifici del número 38A del carrer dels Arbres és un edifici de planta baixa i dos pisos rematat per un frontó de formes arrodonides i motius decoratius amb ceràmica vidriada. És una construcció força decorada exteriorment, d'estil modernista. Tota la façana està esgrafiada imitant carreus de pedra i, a la llinda de les obertures, motius florals. Destaca la tribuna amb motius vegetals en baix relleu, que ocupa la zona central fins al segon pis, on el sostre funciona com a balcó balustrat. Les obertures tenen els angles arrodonits i els marcs motllurats; estan disposats de forma ordenada, dos a cada pis flanquejant la tribuna. Al primer i segon pisos tots són balcons amb baranes de ferro. A principis dels vuitanta s'hi instal·là la casa de cultura de la caixa de pensions.

## Número 46

L'edifici del número 46 del carrer dels Arbres és un edifici entre mitgeres que consisteix en una planta baixa i un pis i un cos afegit de només planta baixa. El parament de la façana està decorada amb franges horitzontals. El nucli principal té al primer pis un balcó corregut al qual donen dues obertures decorades amb motllures goticitzants; aquest nucli té coberta a dues vessants amb un voladís sustentat per mènsules, igual que el balcó. El cos afegit està coronat per una balustrada feta de balustre i decorat per uns gerros amb flors de pedra.

## Número 48

L'edifici del número 48 del carrer dels Arbres és un edifici de planta baixa i dos pisos que fa cantonada. La teulada és a dues vessants amb un petit ràfec. A la planta baixa presenta dues obertures rectangulars de grans dimensions: la porta i una finestra amb reixa. La resta d'obertures són un balcó de pis. La façana està arrebossada i pintada i presenta nombrosos retocs amb ciment.

## Galeria

* Edifici al número 46
* Edifici al número 48

## Referències

* 1 2 «Carrer dels Arbres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 febrer 2015].
* ↑ «Carrer dels Arbres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 febrer 2015].
* ↑ «Carrer dels Arbres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 febrer 2015].
# Barkaid

Barkaid fou una antiga vila d'època abbàssida en la ruta entre Nisibin i Mossul a la Djazira a uns 80 km de Nisibin i 130 de Mossul.
Era una de les estacions junt amb Adhrama i Balad. Podria correspondre a la moderna vila de Tell Rumaylan en territori de Síria. la seva màxima importància fou al segle ix i estava dotada de muralles amb tres portes, gaudint d'un actiu comerç; era llavors capital del districte de Baka (la major part del territori entre Nisibin i Mossul). Va existir fins al segle xiii quan les caravanes hi van deixar de passar a causa dels freqüents robatoris; la seva decadència va suposar l'ascens de la vila de Bashazza.
# Şücaüddin Orhan

Şücaüddin Orhan (Shudja al-Din Orkhan) fou amir o beg dels menteşeoğulları del beylik de Menteşe-oğlu.
Era fill de Menteşeli Masud i va succeir al seu pare vers el 1319 que es va assegurar la successió eliminant a un germà de nom İbrahim. Va lluitar durant anys contra els cavallers de Rodes intentant ocupar l'illa, però no ho va aconseguir. Residia a Milas segons Ibn Battuta que va visitar la seva cort. El 1330 la branca de Föke (Finike) a Lícia es va sotmetre als Hamitoğulları. Va morir vers el 1344 i el va succeir el seu fill Menteşeli İbrahim.

## Bibliografia

* Enciclopèdia de l'Islam, VI, 1010-1011
# Dodanga

Dodanga és un gènere d'arnes de la família Crambidae.

## Taxonomia

* Dodanga cristata Hampson, 1891
* Dodanga lobipennis Moore, 1884-87

## Referències

* ↑ «GlobIZ search». Global Information System on Pyraloidea.
# Byron (cràter)

Byron és un cràter d'impacte en el planeta Mercuri de 106,58 km de diàmetre. Porta el nom del poeta anglès Lord Byron (1788-1824), i el seu nom va ser aprovat per la Unió Astronòmica Internacional el 1976.

## Referències

* ↑ «Byron». Gazetteer of Planetary Nomenclature. United States Geological Survey, 07-03-2011. [Consulta: 31 maig 2017].

## Vegeu també

* Llista de cràters de Mercuri
# Accra Hearts of Oak SC

L'Accra Hearts of Oak Sporting Club, sovint anomenat Hearts of Oak o simplement Hearts, és un club de futbol de la ciutat d'Accra, Ghana.

## Història

El club es fundà el 12 de novembre de 1911, essent el segon club fundat a Accra després dels Invincibles. És el club en actiu més antic de Ghana. El club patí una gran tragèdia el 9 de maig de 2001 quan 126 persones van morir al seu estadi en un partit que enfrontava el club amb l'Asante Kotoko. És la pitjor tragèdia futbolística mai succeïda a l'Àfrica.

## Palmarès
### Nacional

* Lliga ghanesa de futbol:
** 1956, 1958, 1961–62, 1971, 1973, 1976, 1978, 1979, 1984, 1985, 1989–90, 1996–97, 1997–98, 1999, 2000, 2001, 2002, 2004–05, 2006–07, 2009
* Copa ghanesa de futbol:
** 1973, 1974, 1979, 1981, 1989, 1990 (després de guanyar una protesta), 1993–94, 1995–96, 1999, 2000
* Supercopa ghanesa de futbol:
** 1997, 1998

### Internacional

* Lliga de Campions de la CAF:
** 2000
* Copa Confederació africana de futbol:
** 2004
* Supercopa africana de futbol:
** 2001

## Referències

* ↑ «Hearts of Oak – Der Herzschlag Ghanas». De.fifa.com. Arxivat de l'original el 2009-12-02. [Consulta: 22 maig 2013].
* ↑ «Hearts of Oak Sporting Club». Soccerway. Perform. [Consulta: 19 juliol 2015].
* ↑ «Ghana tragedy: Police to blame». BBC. [Consulta: 11 març 2014].
* ↑ «Fifteen Years After Africa’s Deadliest Stadium Disaster, Not Much Has Changed» (en anglès).
* ↑ «Ghana - List of Champions». rsssf.com.
* ↑ «Ghana - List of Cup Winners». rsssf.com.

## Enllaços externs

* Web oficial
* Article Arxivat 2011-09-01 a Wayback Machine.
# Damo

Damo o també Demo (Δαμώ, Δεμώ "Damo, Demo") va ser una filla de Pitàgores i de Theano, coneguda per una carta de Lisis, un filòsof pitagòric, dirigida a Hippasus o Hipparchus, i esmentada per Diògenes Laerci on es diu que Pitàgores va encarregar a Damo el cuidar dels seus escrits i li va prohibir donar-los a qualsevol, cosa que ella va complir fins i tot quan, estant en extrema pobresa, va rebre sucoses ofertes. Iàmblic explica també que es va fer càrrec i va preservar els escrits del seu pare. Eustaci la cita en els seus comentaris sobre la Ilíada.

## Referències

* ↑ Wolf, J. Ch.. Prosistas griegas: testimonios y fragmentos. Oviedo: KRK Ediciones, 2011, p. 265-266. ISBN 9788483673386.
# Basin City

Basin City és una concentració de població designada pel cens dels Estats Units a l'estat de Washington. Segons el cens del 2000 tenia 968 habitants.

## Demografia

Segons el cens del 2000, Basin City tenia 968 habitants, 219 habitatges, i 204 famílies. La densitat de població era de 116,4 habitants per km².
Dels 219 habitatges en un 68% hi vivien nens de menys de 18 anys, en un 71,7% hi vivien parelles casades, en un 13,2% dones solteres, i en un 6,4% no eren unitats familiars. En el 4,1% dels habitatges hi vivien persones soles l'1,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,42 i el nombre mitjà de persones que vivien en cada família era de 4,41.
Per edats la població es repartia de la següent manera: un 43,6% tenia menys de 18 anys, un 13,9% entre 18 i 24, un 29,1% entre 25 i 44, un 10,4% de 45 a 60 i un 2,9% 65 anys o més.
L'edat mediana era de 20 anys. Per cada 100 dones de 18 o més anys hi havia 114,1 homes.
La renda mediana per habitatge era de 29.444 $ i la renda mediana per família de 31.071 $. Els homes tenien una renda mediana de 23.438 $ mentre que les dones 21.071 $. La renda per capita de la població era de 8.461 $. Aproximadament el 22,9% de les famílies i el 18% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Basin City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Basin City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# (134124) Subirachs

(134124) Subirachs és un asteroide descobert el 2 de gener de 2005 per l'astrònom Josep Manteca a l'Observatori de Begues. La designació provisional que va rebre era 2005 AM. El descobridor va tenir a bé de dedicar-lo en honor de Josep Maria Subirachs i Sitjar, nascut a Barcelona el 1927, prolífic i valorat escultor i pintor, sobre qui va recaure la monumental responsabilitat del progrés de les obres del temple de la Sagrada Família de la seva ciutat.

## Referències

* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 15 gener 2024].
* 1 2 3 4 Identificador JPL Small-Body Database: 2134124.
* 1 2 3 4 «JPL Small-Body Database». [Consulta: 29 febrer 2024].

## Enllaços externs

* Descripció i imatges de l'asteroide i del seu descobriment, al web de l'Observatori de Begues
* Dades actualitzades de la NASA amb l'òrbita de (134124) Subirachs. (anglès)
Viccionari
# Amor perseguit

Amor perseguit (títol original en anglès Love at Large) és una comèdia policíaca estatunidenca dirigida per Alan Rudolph, estrenada el 1990 i doblada al català.

## Argument

Harry Dobbs, detectiu privat a Portland, és contractat per Miss Dolan per seguir el seu amant, Rick, un perillós gàngster que sospita que vol matar-la. Però la descripció que en dona és aproximada i Harry s'equivoca de persona. Segueix Frederick King, un tranquil home de negocis que porta en realitat una doble vida.

## Repartiment

* Tom Berenger: Harry Dobbs
* Elizabeth Perkins: Stella Wynkowski
* Anne Archer: Miss Dolan
* Kate Capshaw: Mrs. Ellen McGraw
* Annette O'Toole: Mrs. King
* Ted Levine: Frederick King / James McGraw
* Ann Magnuson: Doris
* Kevin J. O'Connor: Art the Farmhand
* Ruby Dee: Corrine Dart
* Barry Miller: Marty
* Neil Young: Rick

## Referències

* ↑ Amor perseguit a esadir.cat
* ↑ «Love in Large». The New York Times.
# Dodecadodecàedre xato

En geometria, el dodecadodecàedre xato és un políedre uniforme no convex indexat com a U$_{40}$. Té un símbol de Schläfli sr{5/2,5}, com un gran dodecàedre xato.

## Bibliografia

* Wenninger, Magnus. Dual Models. Cambridge University Press, 1983. DOI 10.1017/CBO9780511569371. ISBN 978-0-521-54325-5.

## Vegeu també

* Llista de políedres uniformes
* Dodecadodecàedre xato invertit

## Enllaços externs

* Weisstein, Eric W., «Snub dodecadodecahedron» a MathWorld (en anglès).
# Bwile

El bwile és una llengua bantu. La parlen 24.762 persones a Zàmbia i a la República Democràtica del Congo. És una llengua que no té cap llengua similar. És l'única llengua de la sub-família Bwile, pertanyent al grup L de llengües bantus. El seu codi ISO 639-3 és bwc.

## A Zàmbia

A Zàmbia hi ha 12.362 bwile-parlants (1969)

## A la República Democràtica del Congo

Hi ha 12.400 bwile-parlants (2002) al nord del llac Mweru, a la província de l'Alt Katanga, a l'àrea de Pweto.

## Referències

* ↑ Koongo al SIL International
# Abingdon (Virgínia)

Abingdon és una població dels Estats Units a l'estat de Virgínia. Segons el cens del 2004 tenia 7.938 habitants.

## Demografia

Segons el cens del 2000, Abingdon tenia 7.780 habitants, 3.522 habitatges, i 2.092 famílies. La densitat de població era de 360,2 habitants per km².
Dels 3.522 habitatges en un 23,3% hi vivien nens de menys de 18 anys, en un 45,6% hi vivien parelles casades, en un 10,6% dones solteres, i en un 40,6% no eren unitats familiars. En el 36,7% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,72.
Per edats la població es repartia de la següent manera: un 18,3% tenia menys de 18 anys, un 8,2% entre 18 i 24, un 27,4% entre 25 i 44, un 25,5% de 45 a 60 i un 20,6% 65 anys o més.
L'edat mediana era de 42 anys. Per cada 100 dones de 18 o més anys hi havia 77,6 homes.
La renda mediana per habitatge era de 30.976$ i la renda mediana per família de 46.106$. Els homes tenien una renda mediana de 32.005$ mentre que les dones 22.844$. La renda per capita de la població era de 22.486$. Entorn del 7,3% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Abingdon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Abingdon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].